text: Brødfirma uden krummer 
  03 februar 2012 kl. 13.54
  Lukning og fyringer ligger indenfor den nærmeste fremtid for brødgigant med hovedkvarter i Hatting ved Horsens.
  Selv om brødgiganten Lantmännen Unibake med dansk hovedkontor i Hatting har planer om de kommende to-tre år at investere 500-600 mill. kr. årligt på at effektivisere virksomheden, er det uundgåeligt, at den nærmeste fremtid bringer fyringer med sig i Danmark.
  
  For mange fabrikker 
  Det vurderer adm. direktør Jan Klarskov Henriksen.
  - Vi står over for en periode, hvor vi skal absorbere mange opkøb, omstrukturere og få synergierne hjem. Vi har i dag 26 fabrikker i 18 lande. Vi kigger på, om det er for mange, siger han til Børsen.
  
  For tidligt 
  Det er endnu for tidligt at sige, hvor og hvor mange bagerier der skal lukkes, men blikket falder uundgåeligt på Danmark, siger han.
  Unibake beskæftiger ca. 4000 ansatte, hvoraf 1120 er ansat i Danmark.
  